作者：葛长庚
词牌/韵律：贺新郎

paragraphs: 仙鹊梁银汉。
见青原白鹭一点，秋光犹嫩。
青鸟密传云外信，王母夜临香案。
与河鼓、天孙为伴。
太素真人乘此景，到芗城、即嗣胡忠简。
南极上，星璀璨。
松溪居士多词翰。
是神仙风骨，元自无心仕宦。
人道月卿临总饷，便合机廷揆馆。
还又爱、山林萧散。
玉女金钟萦暖响，指灵椿、仙鹤祈遐算。
公自有，青精饭。